b'\n_START_ARTICLE_\nMilka\n_START_SECTION_\nIzvor imena\n_START_PARAGRAPH_\nIme Milka je lahko skraj\xc5\xa1ana oblika imena Emilija ali Amalija, lahko pa je nastalo iz zlo\xc5\xbeenih slovanskih imen, kot sta Bogomila in Ljudmila. Mo\xc5\xbena pa je tudi izpeljava s pripono -ka iz pridevnika mila.\n_START_SECTION_\nPogostost imena\n_START_PARAGRAPH_\nPo podatkih SURS-a je bilo na dan 31. decembra 2007 v Sloveniji 1581 oseb z imenom Milka in je po pogostosti uporabe zavzelo 143. mesto. Ostale oblike imena, ki so bile na ta dan \xc5\xa1e v uporabi: Mila (143), Mili (10), Milica (1390), Milkica (16).\n_START_SECTION_\nOsebni praznik\n_START_PARAGRAPH_\nIme Milka je v koledarju uvr\xc5\xa1\xc4\x8deno k imenoma Bogomila katera god praznuje 6. julija ali k Ljudmili, ki goduje 19. septembra.'